An Rugbang Simbahan nin Cagsawa o pigpalipot na Rugba nin Cagsawa, (sa Ingles inapod na Cagsawa Ruins) iyo an Simbahan Katoliko na intirong narugba kan mga ibinugang lava kan Bulkan Mayon kan ini magtuga kan Pebrero 1, 1814. Pakatuga, an makangirhat na resulta iyo na labing 1,200 katawo an nagkagaradan kan an mga ini nagpaili sa laog kan simbahan asin dai na nakaluwas. An nahihiling na sana ngunyan kan simbahan iyo an kampanaryo mantang naraot na an kabilogan kan simbahan huli sa nilawig kan panahon.